Важкім момантам для абвешчанай акцыі па зборы ініцыятыў у сферы культуры стане іх сістэматызацыя і фіксацыя. Дый наогул, маніторынг такіх прапаноў, што апошнім часам з зайздроснай перыядычнасцю выказваюцца ў публічнай прасторы, а магчыма, нават стварэнне іх банка. Адзін з айчынных бізнесменаў нядаўна сказаў: “Праз пару гадоў мы будзем зарабляць выключна на брэндах”. Адносна развіцця культуры дадам: і на ідэях. Менавіта таму іх аб’яднанне ў адзіную прастору так неабходна. Гэта гатовая пляцоўка для навацый, стартапаў, рэбрэндынгу, мадэрнізацыі на любыя фінансавыя магчымасці і самы прыдзірлівы густ.